KS Daily View วันที่ 27 พ.ค.2565
27 พฤษภาคม 2565

KS Daily View 27.05.2022 >> หุ้นสหรัฐ Rebound ต่อ แนะ Lock Profit ช่วง SET แกว่งกรอบ 1630-1666 จุด SET วันนี้คาด 1630-1640 จุด หุ้นแนะนำ AMANAH
ต่างประเทศ : ตลาดหุ้นสหรัฐยัง Rebound ต่อเนื่องติดต่อกัน 4 วัน โดยเมื่อคืนดัชนี Dow +1.6%, S&P500 +1.99% (โดยกลุ่ม Consumer discretionary +4.8%, กลุ่ม IT(+2.5%),กลุ่ม Communication Service (+2.1%),กลุ่ม Materials(+1.8%), กลุ่มพลังงาน +1.1% และ กลุ่มConsumer staple(+1.1%) ,ดัชนี NASDAQ +2.68% แรงหนุนหลักๆ มาจากหลายบริษัทในสหรัฐเริ่มกลับมาเผยทิศทางธุรกิจในเชิงบวก จากสัปดาห์ก่อนหน้าที่บางบริษัทให้ทิศทางธุรกิจชะลอ โดยรวมประเมินเป็น Sentiment บวกต่อตลาดหุ้นเอเซียและหุ้นไทยในวันนี้ต่อ
ประเด็นที่ต้องติดตามที่มีผลต่อการลงทุนในช่วงนี้ โดยส่วนใหญ่ยังไม่ได้มีปัจจัยอะไรใหม่ ยังเป็นประเด็นเดิม อาทิ 1.) วันนี้ในต่างประเทศติดตามถ้อยแถลงของคณะกรรมการ Fed jame bullard หลังจากสัปดาห์ที่แล้วเริ่มพลิกกลับส่งสัญญาณสหรัฐจะลดดอกเบี้ยนโยบายในปี 2566 หรือ 2567 จากเดิมเป็นผู้ที่สัญญาณเร่งขึ้นดอกเบี้ยมาตลอด KS มองเป็นบวกต่อตลาดหุ้นโลก ในประเทศวันนี้มี 2 ประเด็น คือ ติดตามรายงานตัวเลขยอดส่งออกและนำเข้าของไทยเดือน เม.ย. ตลาดคาด +14.6%YoY ชะลอจากเดือนก่อนหน้าที่ 19% และ +16.4% YoY และตัวเลขดุลการค้าของไทยเดือน เม.ย. เดือนก่อนหน้าที่เกินดุล 1,460 ล้านเหรียญสหรัฐฯ) และติดตามวันแรกของขายซองประมูลรถไฟฟ้าสายสีส้ม 1.4 แสน ลบ. ประเมินเป็น Sentiment บวกต่อหุ้นรับเหมาก่อสร้าง 2)ติดตามวันที่ 30-31 พ.ค. การประชุมสุดยอดของสหภาพยุโรป(EU) เพื่อพิจารณามาตรการคว่ำบาตรน้ำมันจากรัสเซีย คาดยังเป็นปัจจัยหนุนราคาน้ำมันดิบโลกยังทรงตัวสูง ล่าสุดราคาน้ำมันดิบ Brent ปิดที่ US$117.4/bbl (3% DoD) บวกต่อ PTT PTTEP แต่ Sentiment จะลบต่อหุ้น Anti Commodity อาทิ (PTG EPG, SCGP, BGRIM,GULF, OR, AAV, BA) 3.)สัปดาห์หน้า 30 พ.ค.-3 มิ.ย. ให้น้ำหนักรายงานตัวเลขดัชนีชี้นำเศรษฐกิจ โดยฝั่งประเทศพัฒนาแล้ว หลักๆคือ ฝั่งสหรัฐ วันที่ 2 มิ.ย. ติดตาม Beige Book และวันศุกร์ที่ 3 มิ.ย. รายงาน Nonfarm payrolls ของสหรัฐ เดือน พ.ค. ตลาดคาด 3.5 แสนรายและอัตราการว่างงานสหรัฐตลาดคาด 3.5% ลดลงจาก 3.6% ในเดือน เม.ย. KS คาดตลาดแรงงานยังแข็งแกร่ง แม้ตลาดบ้านสหรัฐจะเริ่มชะลอแต่คาดจะยังหนุนให้ Fed เดินหน้าขึ้นดอกเบี้ยต่อ ฝั่งเอเซีย : วันที่ 1 มิ.ย. จีนจะมีการคลายล๊อกดาวน์เซี่ยงไฮ้เป็น Sentiment บวกต่อราคาสินค้าโภคภัณฑ์
กลยุทธ์การลงทุน : KS ยังคงคำมุมมองเดิมคือ หากหุ้นที่นักลงทุนมีกำไร แนะนำเพียง Lock Profit กำไรในช่วงที่ SET Index แกว่งในกรอบ 1630-1666 จุด ยังประเมินตลาดหุ้นไทยไม่ใช่ขาขึ้นระยะยาว คาดแนวต้านจะติดบริเวณ 1666 จุด และประเมินมีโอกาส Sideway คำแนะนำลงทุนหุ้นในช่วงนี้แนะนำ Selective เน้นหุ้นที่มีปัจจัยบวก อาทิ 1.)กลุ่มเปิดเมือง อาทิ BEM, CENTEL,OR, PTG, D, AMATA 2.)กลุ่ม Defensive อาทิ BH, BDMS, ADVANC, AP 3.)กลุ่มโรงกลั่น แนะนำ SPRC ESSO 4.)กลุ่มที่ได้ประโยชน์จากจีนเปิดประเทศ (CPF,CBG, EKH) 5.)กลุ่มที่ได้ปรโยชน์หากสหรัฐยกเลิกภาษี(tariff) KCE, JWD 6.)กลุ่มที่ได้ประโยชน์จากแนวโน้ม Bond Yield ปรับลง คือ กลุ่มโรงไฟฟ้า GUNKUL กลุ่มการเงิน (MTC,SAWAD, CHAYO,AMANAH) ส่วนกลุ่มที่ยังแนะนำชะลอการลงทุนระยะกลาง-ยาว คือ กลุ่มอิเล็กทรอนิกส์ กลุ่มยานยนต์ กลุ่มปิโตรเคมี จากกระแสความกังวลเศรษจกิจชะลอตัว
มุมมองตลาดหุ้น SET วันนี้คาด 1630-1640 จุด หุ้นแนะนำ AMANAH
Top pick : AMANAH (ราคาเป้าหมายที่ 6.4 บาท) 1.)คาดแนวโน้มผลประกอบการไตรมาส 2 จะเติบโต ผู้บริหารคาดว่ายอดสินเชื่อใหม่ไตรมาส 2/2565 จะเกินระดับในไตรมาส 1/2565 ที่ 450 ลบ. เนื่องจากยอดสินเชื่อใหม่จนถึงเดือน เม.ย. 2565 ดีกว่าเดือน ม.ค. 2565 ถึง 126 ลบ. ถึงแม้จะมีช่วงวันหยุดยาว โมเมนตัมคาดยังตีต่อเนื่องในเดือน พ.ค. 2565 2.) บริษัทจะเริ่มปล่อยสินเชื่อจำนำทะเบียนรถยนต์ในเดือน ก.ค. 2565 ซึ่งจะช่วยเพิ่มความสามารถในการแข่งขัน เนื่องจาก 1) ไม่ต้องเรียกเก็บภาษีมูลค่าเพิ่ม 7% ในสัญญาเช่าซื้อ ซึ่งจะทำให้ AMANAH สามารถเสนอสัญญาเงินกู้ที่น่าดึงดูดใจยิ่งขึ้นให้กับลูกค้า และ 2) กระบวนการอนุมัติสินเชื่อที่เร็วขึ้น 3.) ราคาหุ้นปรับฐานจากจุดสูงสุดของปีนี้ราว 18% และ Upside เมื่อเทียบกับราคาทางพื้นฐานเปิดกว้างราว 28%
รายงานตัวเลขเศรษฐกิจ
วันศุกร์ ติดตามตัวเลข Personal spending และ Personal income ของสหรัฐฯ เดือน เม.ย. คาด +0.7% MoM และ +0.6% MoM ตามลำดับ ตัวเลข Retail inventories ex auto ของสหรัฐฯ เดือน เม.ย. คาด +1.5% MoM ตัวเลข Wholesale inventories ของสหรัฐฯ เดือน เม.ย. คาด +2.1% MoM และตัวเลข Michigan consumer sentiment ของสหรัฐฯ เดือน พ.ค. คาด 59.1 จุด
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp